Aναμένεται «σκληρό ροκ» στην Βουλή για το Καμμένος Gate και τον Βαρουφάκη | Lykavitos
Αρχική Παρασκήνιο Aναμένεται «σκληρό ροκ» στην Βουλή για το Καμμένος Gate και τον Βαρουφάκη
Aναμένεται «σκληρό ροκ» στην Βουλή για το Καμμένος Gate και τον Βαρουφάκη
Ιούλιος 17, 2017 0 29 Ενώ ο χρόνος μετρά αντίστροφα έως την αναμέτρηση της Παρασκευής, όπου στην Ολομέλεια της Βουλής θα συζητηθεί το αίτημα για τη σύσταση εξεταστικής επιτροπής σχετικά με το Καμμένος Gate, η ΝΔ είναι αποφασισμένη να κρατήσει σε πολιτική και επικοινωνιακή μέγγενη τη συγκυβέρνηση ΣΥΡΙΖΑΝΕΛ για τα μείζονα ζητήματα του υπουργού Εθνικής Άμυνας, Πάνου Καμμένου, τις αποκαλύψεις του πρώην υπουργού Οικονομικών, Γιάνη Βαρουφάκη, αλλά και την τοποθέτηση της πρώην προέδρου του Αρείου Πάγου, Βασιλικής Θάνου, στο γραφείο του πρωθυπουργού.
Άλλωστε, ο ίδιος ο Κυριάκος Μητσοτάκης, δείχνει πλέον φανερά ότι υιοθετεί σκληρό αντιπολιτευτικό τέμπο, με την ομιλία του προς τα μέλη της Πολιτικής Επιτροπής της οδού Πειραιώς να είναι μία από τις πλέον αιχμηρές παρεμβάσεις του, στη διάρκεια των τελευταίων μηνών.
Εγκαλώντας το Μέγαρο Μαξίμου ότι μετατρέπει τον αυταρχισμό σε δόγμα πολιτικής και για «σχέδια παρακρατικού-καθεστωτικού χαρακτήρα», ο κ. Μητσοτάκης κράτησε στο προσκήνιο την υπόθεση Καμμένου, καθώς και την τοποθέτηση της τέως προέδρου του Αρείου Πάγου, Βασιλικής Θάνου, στο γραφείο του πρωθυπουργού, απευθύνοντας προειδοποίηση ότι τα σχέδια χειραγώγησης της Δικαιοσύνης δεν πρόκειται να περάσουν.
«Οι θεσμοί θα αντέξουν. Και η Δικαιοσύνη θα παραμείνει το ύστατο καταφύγιο απέναντι σε κάθε κατάχρηση εξουσίας, από όπου κι αν προέρχεται», ήταν η χαρακτηριστική αποστροφή του Κυριάκου Μητσοτάκη, με τη θεσμική ατζέντα να αποτελεί το νήμα εκείνο που κατά τα φαινόμενα θα ενώσει το γαλάζιο στρατόπεδο, με τη Δημοκρατική Συμπαράταξη και το Ποτάμι.
Δίνοντας, έτσι κι αλλιώς, ένα γενικότερο στίγμα των προθέσεών του ενόψει του Συνεδρίου Αρχών και Θέσεων της Νέας Δημοκρατίας, ο κ. Μητσοτάκης καθιστά σαφές πως το πρόγραμμα θα συνδιαμορφωθεί σε ανοικτή επαφή με την κοινωνία. Παράλληλα, δεν παραλείπει να επισημαίνει πως η οδός Πειραιώς θα απευθυνθεί σε όλες τις «δημοκρατικές δυνάμεις», πιάνοντας το νήμα από εκεί που το είχε αφήσει στην παρέμβασή του στο Συνέδριο της Δημοκρατικής Συμπαράταξης.
Όταν και σημείωσε ότι σήμερα είναι, περισσότερο παρά ποτέ, απαραίτητο να συνεννοηθούν τα δύο κόμματα στα μεγάλα και στα δύσκολα. Όταν και διεμήνυσε πως απαραίτητη προϋπόθεση, για να βγει ο τόπος από την ύφεση είναι να φύγει «το συντομότερο δυνατό η χειρότερη κυβέρνηση» που γνώρισε η χώρα από τη μεταπολίτευση και μετά.
«Απευθύνω κάλεσμα σε όλες τις Ελληνίδες και όλους τους Έλληνες. Όσοι νιώθετε αγωνία για το μέλλον σας και το μέλλον των οικογενειών σας. Όσοι υποφέρετε από τα βάρη που σας έχει φορτώσει η κυβέρνηση. Όσοι ανησυχείτε για τον αυταρχισμό και την υποβάθμιση της Δημοκρατίας μας. Όσοι νοιώθετε εξαπατημένοι από μια αναξιόπιστη και ανίκανη Κυβέρνηση.
Όλοι εσείς ελάτε μαζί μας. Ελάτε να βρούμε πώς να αλλάξουμε μαζί την Ελλάδα», είναι το μήνυμα του αρχηγού της αξιωματικής αντιπολίτευσης, την ώρα που γαλάζιες πηγές βάζουν στο στόχαστρο τους… κυβερνητικούς πανηγυρισμούς του τελευταίου διαστήματος για την οικονομία, υπενθυμίζοντας, με νόημα, όσα ΣΥΡΙΖΑ και Ανεξάρτητοι Έλληνες υπέγραψαν, προκειμένου να κλείσει ο αέναος διαπραγματευτικός κύκλος με τους πιστωτές της χώρας.
«Ο ΣΥΡΙΖΑ και οι Ανεξάρτητοι Έλληνες εδώ και δυόμιση χρόνια κάνουν συνεχώς το ίδιο πράγμα. Δημιουργούν ένα πρόβλημα, φτάνουν στο απροχώρητο και όταν την τελευταία στιγμή η χώρα καταφέρνει να γλιτώσει τα χειρότερα, κάνουν ένα βήμα για να διορθώσουν αυτά που έχουν κάνει και μιλούν για επιτυχία. Το ίδιο πράττουν και στην οικονομία», αναφέρουν πηγές της Νέας Δημοκρατίας.
Ταυτόχρονα, σημειώνουν πως η «κυβερνητική προπαγάνδα» στηρίζεται σε δύο γεγονότα:
-Στον τερματισμό της διαδικασίας υπερβολικού ελλείμματος που είχε κινήσει η Ευρωπαϊκή Επιτροπή εναντίον της Ελλάδας. «Αυτό που δε λένε στη συγκυβέρνηση είναι ότι τα πρωτογενή ελλείμματα μετατράπηκαν σε πρωτογενή πλεονάσματα από το 2013 ακόμα, χάρη στις θυσίες των πολιτών.
Αντιθέτως, ο ΣΥΡΙΖΑ αύξησε το κόστος των θυσιών, γύρισε τη χώρα τρία χρόνια πίσω, υπέγραψε δύο μνημόνια, αύξησε τους φόρους και στέγνωσε την πραγματική οικονομία. Η κυβέρνηση υπέβαλε τους πολίτες σε θυσίες που δεν θα ήταν όλες απαραίτητες, αν δεν είχε μεσολαβήσει η διακυβέρνηση ΣΥΡΙΖΑ-ΑΝΕΛ από τον Ιανουάριο 2015», σχολιάζουν οι γαλάζιοι κύκλοι.
– Στην πιθανή έξοδο στις αγορές το επόμενο διάστημα: «Αυτοί που σήμερα πανηγυρίζουν για μια περιορισμένη έξοδο της χώρας στις αγορές, ξεχνούν και πάλι ότι η Ελλάδα είχε βγει δύο φορές στις αγορές το 2014 και θα δανειζόταν σταθερά και ομαλά σήμερα εάν δεν είχε προηγηθεί η δική τους καταστροφική θητεία. Δυστυχώς, ούτε ο τερματισμός της διαδικασίας υπερβολικού ελλείμματος ούτε η δοκιμαστική και μικρή έξοδος στις αγορές θα φέρουν ελάφρυνση στους Έλληνες», σημειώνουν πηγές της Νέας Δημοκρατίας.
SHARE ΕΤΙΚΕΤΕΣΜητσοτάκης Προηγούμενο άρθροΚωνσταντίνος Μητσοτάκης: Πώς είδα εγώ τα «Ιουλιανά» του 1965Επόμενο άρθροΣυναγερμός: Πλησιάζει την Αττική η «Μέδουσα» john1	ΠΑΡΟΜΟΙΑ ΑΡΘΡΑΠΕΡΙΣΣΟΤΕΡΑ ΑΠΟ ΤΟΝ ΔΗΜΙΟΥΡΓΟ
Πολιτική Η κυβέρνηση επιχειρεί να συγκαλύψει το Καμμένος-gate Πολιτική Ένωση Κεντρώων: Καλούμε τον Καμμένο να δεχτεί σύσταση Εξεταστικής Επιτροπής Οικονομία Φορολογική παράνοια! Έρχονται 14 εκατομμύρια ραβασάκια για ΕΝΦΙΑ, φόρο και τέλη - Διαφήμιση -
Μας κυβερνά εκείνος που «έκανε 10 χρόνια να πάρει το πτυχίο... Απρίλιος 20, 2015 O Ψυχάρης, ο Τσίπρας και ο Κωνσταντίνος Απρίλιος 11, 2016 Θα απαιτηθούν κανονικά τα πρόστιμα της Εγνατίας στους «Δεν πληρώνω» του... Οκτώβριος 10, 2016 ΔΗΜΟΦΙΛΗ ΚΑΤΗΓΟΡΙΑΕλλάδα42389Πολιτική21842slide15697Οικονομία10516Πλανήτης9587Media4095Παρασκήνιο3384Opinion1397Με την Υπογραφή τους1002 ΣΧΕΤΙΚΑ ΜΕ ΕΜΑΣΕπικοινωνίαΑΚΟΛΟΥΘΗΣΕ ΜΑΣ Αρχική